钦定古今图书集成/理学汇编/文学典/第129卷 > 《寄上韩愈侍郎》王建
## 钦定古今图书集成/理学汇编/文学典/第129卷 > 《寄上韩愈侍郎》王建

“重登大学领儒流，学浪词锋压九州。不以雄才疏野
贱，唯将直气折王侯。”咏伤松桂青山瘦，取尽珠玑碧
海愁。叙述异端经总别，鞭驱险句最先投。碑文合遣
贞魂谢，史笔应令谄骨羞。清俸探将还酒债，黄金旋
得起书楼。参来拟设官人礼，朝退多逢月下游。见说
云泉求住处，若无知荐一生休。